لانٛکریٚشؠ پوٗر

لانٛکریٚشؠ پوٗر چھُ اَکھ درمیٲنی سائزُک گام یُس ہندوستٲنؠ مرکز زیر انتظام علاقہٕ جموں و کشمیرَس مَنٛز مرکزی بنٛڈٕ پوٗر قصبہٕ پؠٹھ تَقریٖبَن 2.5 کلومیٹر کِس فٲصلَس پؠٹھ واقع چھُ۔ یہِ چھُ اَکھ صنعتی علاقہٕ ولُر جیٖل کِس بٔٹِھس پؠٹھ واقعہٕ تہٕ اَکھ کۄل یَتھ مُدھمتؠ نالہٕ چھِ وَنان۔ زیٛادٕ تر لوٗکھ چھِ گاڈٕ رٹن، قٲلین وونُن تہٕ باقٕے دستکٲری پؠٹھ دارمدار۔ 

اَمہِ گامُک ناو پیۆو زین لانٛکہِ پؠٹھ، یُس وۄلُر جیٖل کِس باگ أکِس لۄکٹِس لانٛکھ چھُ یُس مشہوٗر کٲشِرؠ بزرگ زین العابدیٖنَن بنوومُت چھُ۔ یہِ گام چھُ واریاہَن محلَن مَنٛز تقسیٖم کرنہٕ آمُت یِتھ کٔنؠ خان محلہ، ریٚشؠ محلہٕ، خر کالنی، پَمپوش کالنی، بانہٕ محل، ہیٚرؠ محل بیترِ۔ پوٗرٕ گامَس مَنٛز چھُ صرف اَکھ مڈل سکوٗل یَتھ مَنٛز اُستادَن تہٕ طٲلبہِ عٔلِمَن ہُنٛد تناسب واریاہ کم چھُ، یَتھ مَنٛز تمام بُنیٲدی سٔہوٗلِیاتَن ہٕنٛز کمی چھِ تہٕ چھُ وُنکیٚس سؠٹھاہ خستہٕ حالَس مَنٛز۔ لوٗکھ چھِ عام طور غریب تہٕ درمِیٲنی طبقہٕ آسان مگر یِم چھِ پننہِ ہمت تہٕ مؠہمان نوٲزی خٲطرٕ زاننہٕ یِوان۔

حَوالہٕ 
زٲژ:بَنٛڈٕپوٗر ضِلہٕ